เช็ค 12 หุ้นเด็ด SET ไซด์เวย์ในกรอบ
ดัชนีหุ้นไทย (SET) วันนี้ ไซด์เวย์ในกรอบ และยังมีโอกาสปรับขึ้นตามตลาดต่างประเทศ ขณะที่นักลงทุนจะเลือกเล่นรายกลุ่มมากขึ้นในช่วงเข้าสู่ฤดูประกาศผลการดำเนินงานไตรมาส 3
3 ต.ค. 2560

ข่าวหุ้นธุรกิจออนไลน์รายงาน เช้านี้ ณ เวลา 9.30 น. ค่าเงินบาทอยู่ที่ 33.35 บาทต่อเหรียญ fhkoตลาดหุ้นเอเชียปรับตัวเพิ่มขึ้น ตามทิศทางของดัชนีดาวโจนส์ตลาดหุ้นนิวยอร์กที่ปิดบวกเมื่อวันศุกร์ ขณะที่ดัชนี S&amp;P 500 และ Nasdaq ปิดทำนิวไฮ หลังมีรายงานว่าประธานาธิบดีโดนัลด์ ทรัมป์ ได้พบปะกับนายเควิน วอร์ช ซึ่งเป็นอดีตผู้ว่าการธนาคารกลางสหรัฐ (FED) เพื่อหารือเกี่ยวกับการแต่งตั้งให้เขาดำรงตำแหน่งประธานเฟดต่อจากนางเจเน็ต เยลเลน โดยนายวอร์ชเป็นหนึ่งในเจ้าหน้าที่เฟดที่ไม่เห็นด้วยกับมาตรการผ่อนคลายเชิงปริมาณ (QE) ของเฟด
นักวิเคราะห์มองดัชนีหุ้นไทย (SET) วันนี้ ไซด์เวย์ในกรอบ และยังมีโอกาสปรับขึ้นตามตลาดต่างประเทศ ขณะที่นักลงทุนจะเลือกเล่นรายกลุ่มมากขึ้นในช่วงเข้าสู่ฤดูประกาศผลการดำเนินงานไตรมาส 3 หุ้นเด่นเลือก KBANK, TISCO, KKP, CPALL, BEAUTY, CPN, ESSO, BCP, MINT, AAV, ERW และ SPA
นายภาดล วรรณรัตน์ ผู้ช่วยกรรมการผู้จัดการ บล.หยวนต้า (ประเทศไทย) เปิดเผยถึงตลาดหุ้นไทยเช้านี้ (2 ต.ค.) คาดว่าจะแกว่งไซด์เวย์ในกรอบ 1,665-1,680 จุด โดยยังมีโอกาสที่จะปรับตัวขึ้นได้เช่นเดียวกับตลาดหุ้นในภูมิภาคเอเชียที่เช้านี้ส่วนใหญ่จะอยู่ในแดนบวกเล็กน้อย ภายหลังตัวเลขดัชนีผู้จัดการฝ่ายจัดซื้อภาคการผลิต (PMI) ของจีนในเดือน ก.ย.ออกมาดีกว่าคาดการณ์ และทำจุดสูงสุดในรอบ 5 ปี โดยปรับตัวขึ้นสู่ระดับ 52.40 จากเดือนส.ค.ที่ 51.70
อย่างไรก็ตาม ตลาดฯอาจเงียบบ้างเนื่องจากเป็นวันหยุดระยะยาวเนื่องในวันชาติของจีน อย่างไรก็ตาม สามารถเข้าลงทุนซื้อหุ้นที่คาดการณ์ว่าผลประกอบการงวดไตรมาส 3/60 จะออกมาดีได้ โดยเริ่มที่กลุ่มแบงก์ที่คาดว่าจะมีแรงเก็งกำไรเข้ามา เพราะจะเป็นกลุ่มแรกที่จะประกาศผลประกอบการ แนะนำหุ้น SCB และ AAV สำหรับปัจจัยในสัปดาห์นี้ก็ให้ติดตามตัวเลขการจ้างงานนอกภาคเกษตรของสหรัฐฯที่จะประกาศในวันศุกร์นี้
บล.ธนชาต ระบุในบทวิเคราะห์ (2 ต.ค.) ว่า SET กำลังเข้าสู่ฤดูประกาศผลการดำเนินงาน 3Q17 ตั้งแต่สัปดาห์หน้า คาดนักลงทุนจะเริ่ม “Selective” มากขึ้น เน้นกลุ่มค้าปลีก พลังงาน-โรงกลั่น ขณะที่ภาพ SET ยังมีแนวโน้ม “บวก” ไปที่ 1,690 จุด เหมือนเดิมจากเศรษฐกิจเร่งตัว, คาด Consensus ปรับกำไรตลาดขึ้นหลังงบ 3Q17
Theme การลงทุนสัปดาห์นื้ มอง 4 ประเด็น ดังนี้1) แรงซื้อ LTF จะเริ่มเพิ่มขึ้นใน 4Q17 3-4 หมื่นล้านบาท มองหุ้นใหญ่ได้ประโยชน์จากกระแสเงินทุนไหลเข้า 2) ผลการดำเนินงานกลุ่มธนาคาร ที่แม้มองว่าไม่ตื่นเต้น เนื่องจากการตั้งสำรองยังสูง แต่ด้วย valuation ที่ PE18 9.4 เท่า มอง “ไม่แพง” ชอบ KBANK  TISCO KKP (Laggard play ด้วยปันผล 8.5%) 3) กลุ่มหุ้นที่คาดการณ์ผลการดำเนินงาน 3Q17 จะออกมาดี ชอบกลุ่มค้าปลีกที่เริ่มเห็นการฟื้นตัวของ SSSG และโรงกลั่นที่ PE ยังต่ำ อย่าง CPALL BEAUTY CPN ESSO  (PE18 7.1 เท่า) BCP (PE18 7.4 เท่า) 4) เข้าสู่ High Season ของธุรกิจท่องเที่ยว ชอบ MINT และ SPA  (non-coverage, TradeCode แนะนำ “ซื้อ” วันนี้ แนวต้าน 16 หรือถัดไปที่ 17 บาท)
บล.แอพเพิล เวลธ์ ระบุในบทวิเคราะห์ (2 ต.ค.) วาง Filter แนวรับที่ 1,660 จุด และแนวต้าน 1,680 จุด แนะนำเก็งกำไรกลุ่มท่องเที่ยว เช่น AAV, MINT, ERW (+ คาดนักท่องเที่ยวต่างชาติปีนี้อยู่ที่ 35.6 ล้านคน และปีหน้า 37.3 ล้านคน และ Q4 นี้เริ่มเข้าสู่ช่วง High Season)